शराब दुकान में तोड़फोड़ करने वाली महिलाएं रिहा
बानबरद में निर्माणाधीन शराब दुकान में तोड़फोड़ करने वालों को कोर्ट में जमानत पर रिहा कर दिया। आरोपियों के खिलाफ शासकीय कार्य में बाधा उत्पन्न करने का जुर्म दर्ज करने के बाद पुलिस मानकर चल रही थी कि समाजसेविका ममता शर्मा सहित घटना में शामिल 17 महिलाओं को कोर्ट से जमानत नहीं मिलेगी।
इसके लिए पुलिस महकमें ने जोरदार होमवर्क भी किया था, लेकिन उनकी सारी तैयारी उस वक्त धरी रह गई जब तृतीय व्यवहार न्यायाधीश मोहन सिंह कोर्राम ने सभी 17 आरोपियों को 7-7 हजार के निजी मुचलके पर रिहा करने के आदेश दिए।
नंदिनी पुलिस ने बानबरद में निर्माणाधीन शराब दुकान में तोड़फोड़ करने वाले समाजसेविका ममता शर्मा, नगर पालिका उपाध्यक्ष विद्यानंद कुशवाहा, पार्षद अशोक बारले और एल्डरमैन विजय बारले सहित 17 लोगों पर धारा 147, 294, 427, धारा 3 लोक संपत्ति नुकसान का प्रकरण दर्ज किया था। न्यायाधीश मोहन सिंह कोर्राम ने दोनों पक्षों को सुनने के बाद फैसला सुनाया।
संबंधित खबर पेज-22 पर
तोड़फोड़ करने वाली महिलाओं को महिला थाने से कोर्ट ले जाती पुलिस।
hin_Deva hin_Deva hin_Deva hin_Deva hin_Deva hin_Deva